## Odluka o osnivanju Nacionalnog odbora za obilježavanje 1999. godine kao Međunarodne godine starijih osoba

### NN 19/1999 (25.2.1999.), Odluka o osnivanju Nacionalnog odbora za obilježavanje 1999. godine kao Međunarodne godine starijih osoba

# **VLADA REPUBLIKE HRVATSKE**

Na temelju članka 23. stavka 1. i 3. i članka 30. stavka 2. Zakona o
Vladi Republike Hrvatske ("Narodne novine", broj 101/98), Vlada Republike
Hrvatske je na sjednici održanoj 18. veljače 1999. godine, donijela

## **ODLUKU**

### **O OSNIVANJU NACIONALNOG ODBORA ZA OBILJEŽAVANJE 1999. GODINE KAO MEĐUNARODNE GODINE STARIJIH OSOBA**

I.

Ovom Odlukom osniva se Nacionalni odbor za obilježavanje 1999. godine
kao Međunarodne godine starijih osoba (u daljnjem tekstu: Odbor).

Odbor djeluje pri Ministarstvu rada i socijalne skrbi.

II.

U Odbor se imenuju:

- dr. Katica Ivanišević, predsjednica Županijskog doma Hrvatskoga državnog
sabora

- Jadranka Kosor, potpredsjednica Hrvatskoga državnog sabora

- Marija Bajt, zastupnica u Zastupničkome domu Hrvatskoga državnog sabora

- Kazimir Sviben, zastupnik u Zastupničkome domu Hrvatskoga državnog
sabora

- Joso Škara, ministar rada i socijalne skrbi

- Vera Babić, zamjenica ministra rada i socijalne skrbi

- Ružica Kisić, pomoćnica ministra zdravstva

- Jerka Jukić, pročelnica Gradskog ureda za rad, zdravstvo i socijalnu
skrb Grada Zagreba

- Juraj Ivanković, predsjednik Sindikata umirovljenika Hrvatske.

III.

Za predsjednicu Odbora imenuje se dr. Katica Ivanišević, predsjednica
Županijskog doma Hrvatskoga državnog sabora, a za zamjenika predsjednice
Odbora Joso Škara, ministar rada i socijalne skrbi.

IV.

Za tajnika Odbora imenuje se Marijan Pokrajčić, pomoćnik ministra rada
i socijalne skrbi, a za pomoćnike tajnika imenuju se Ana Balaband, načelnica
Odjela socijalne skrbi i Irena Vadlja, načelnica Odjela za skrb o starijim
osobama u Ministarstvu rada i socijalne skrbi.

V.

Zadaća je Odbora da sukladno preporukama Opće skupštine Ujedinjenih
naroda rukovodi obilježavanjem 1999. godine - Međunarodne godine starijih
osoba.

U tu svrhu Odbor će:

- predložiti Vladi Republike Hrvatske Program aktivnosti na državnoj
razini kojima će se obilježiti Međunarodna godina starijih osoba,

- inicirati lokalne razine na izradu svojih programa, koji će pridonijeti
poboljšanju kvalitete života starijih osoba,

- koordinirati provedbu Programa na državnoj razini te pratiti provedbu
na lokalnoj razini,

- poticati stručne, kulturne i druge institucije, humanitarne i druge
udruge da svojim aktivnostima pridonesu obilježavanju godine starijih osoba,

- inicirati provedbu preporuke Opće skupštine Ujedinjenih naroda za
obilježavanje Međunarodne godine starijih osoba i pratiti njihovu primjenu,

- pratiti primjenu provedbe nacionalnih programa u drugim državama,

- inicirati, provoditi, odnosno pratiti provedbu drugih aktivnosti kojima
je cilj poboljšanje kvalitete života starijih osoba.

VI.

Ministarstva, državne upravne organizacije i druga tijela državne uprave
dužna su surađivati s Odborom u provedbi aktivnosti iz svoje nadležnosti.

VII.

Odbor podnosi Vladi izvješće o svom radu najmanje jednom tromjesečno.

VIII.

Sredstva za rad Odbora osiguravaju se iz državnog proračuna.

IX.

Stručni i administrativni poslovi za Odbor obavljaju se u Ministarstvu
rada i socijalne skrbi.

X.

Ova Odluka stupa na snagu danom donošenja, a objavit će se u "Narodnim
novinama".

Klasa: 960-01/98-01/02
Urbroj: 5030104-99-3
Zagreb, 18. veljače 1999.

Predsjednik
**mr. Zlatko Mateša,** v. r.

Odluka, NN 19/1999-413